Document ID: 32004R2147

32004R2147
L 370/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕO) № 2147/2004 НА КОМИСИЯТА
от 16 декември 2004 година
за класиране на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕO) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
като има предвид, че:
(1)
За да се гарантира еднаквото прилагане на Комбинираната номенклатура, приложена към Регламент (ЕИО) № 2658/87, трябва да бъдат приети разпоредби относно класирането на стоките, описани в приложението към настоящия регламент.
(2)
Регламент (ЕИО) № 2658/87 определи основните правила за тълкуване на комбинираната номенклатура. Тези правила се прилагат по отношение на всяка номенклатура, която я възпроизвежда, макар и частично, или когато се добавят евентуално подразделения, и която се определя от специфични законови актове на Общността с цел прилагане на тарифни или други мерки в рамките на търговията със стоки.
(3)
Съгласно тези общи правила стоките, описани в колона 1 на таблицата в приложението към настоящия регламент, следва да бъдат класирани под съответните кодове по КН, посочени в колона 2, с мотивите, посочени в колона 3.
(4)
Целесъобразно е обвързващата тарифна информация, издадена от митническите органи на държавите-членки във връзка с класирането на стоките в Комбинираната номенклатура, която не съответства на разпоредбите на настоящия регламент, да може да бъде използвана от титуляра в продължение на три месеца съгласно разпоредбите на член 12, параграф 6 от регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
(5)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ
Член 1
Стоките, описани в колона 1 на таблицата в приложението, се класират в Комбинираната номенклатура със съответните кодове по КН, посочени в колона 2 на същата таблица.
Член 2
Обвързващата тарифна информация, издадена от митническите органи на държавите-членки, която не съответства на разпоредбите на настоящия регламент, може да бъде използвана съгласно разпоредбите на член 12, параграф 6 от Регламент (ЕИО) № 2913/92 в продължение на три месеца.
Член 3
Настоящият регламент влиза в сила на 20-ия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 декември 2004 година.

Labels: 3
7
12
8